nb da da de de oc en da da da da da da da da da da da da ca en es en es tr ne en en en en da da da da da ca en es en es tr ne en en en da da da da da ca en es en es tr ne en en en da da ca en es en es tr ne en en uk da da en en et en en en en en en en en en en en en en en en en en en en da da en da da da da da de da da da nl en da ceb en da en en da pt en eo en fi en sv de en en en en en da en en da pt en en en en en en en en en en en en en en en
ZzzZzzzZ | Stilhed før Storm
Aaah en hel fridag. Og en til i morgen. Går helt i stå over alle de ting jeg ikke skal nå i dag. Jeg skal fx slet ikke nå at støvsuge. Eller at rydte op. Eller køre mange kilometer. Jeg skal slet ikke  i nærkontakt med socialt belastede og heftigt udfordrende børn.
Jeg skal til gengæld gå en tur i regnvejret med dejlige Teddy (svigerforældrenes hund der er på sommerferie i Aarhus). Kæft jeg er tosset med den hund. Er ikke sådan helt syg med dyr, men Teddyboy her er så ualmindelig sød og blød og sjov. Se selv. Nåååååhr, ik?
Jeg skal købe en vandmelon og spise den mens jeg læser.
Jeg skal forsøge at lave yoga på stuegulvet uden at blive slikket i stykker af Teddy, der er lykkelig over selskab i gulvhøjde. Det er en meget kærlig og begejstret hund.
Jeg skal lege med den surdej jeg har fået af smukke Nanna. Nu er jeg blevet et år ældre, så måske jeg ikke længere er for ung til surdej.
Jeg skal have et langt bad.
Jeg skal måske se lidt Tour de France – ikke fordi jeg fatter reglerne eller for den sags skyld hvorfor nogle kan få en hel sommer til at gå med det, men mere fordi det er hyggeligt og sommeragtigt. Og fordi jeg kan læse imens. Og sove – sådan en lur, hvor man ikke skal sætte sig vækkeur, men bare falde hen til man falder ud igen. Sådan helt søvndrukken og halvdoven.
Jeg skal installere Lion på min computer. Min elskede IT-kyndige kæreste provider altid når det gælder software og hardware, så får naturligvis ikke lov at rende rundt med en uopdateret version af OSX på mac’en i ret mange dage.
Jeg skal skrive en lang mail til min lillesøster der er helt i Indonesien og som har været væk alt alt alt for længe. Jeg savner hende altså og glæder mig rigtig meget til hun kommer hjem. Og det bedste er, at når hun kommer hjem kommer hun til Aarhus og så kan jeg se hende så tit jeg vil.
Jeg skal læse på min kloge og dygtige veninde Annas blog. Hun skriver så det kan mærkes og jeg er hendes største fan. Lige om lidt kommer hendes bog og hvis den endelige udgave er bare halvt så god som det udkast jeg i sin tid læste, så kan jeg kun glæde mig og opfordre dig til at gøre det samme. Talentsmagsprøver kan fås på bloggen, og er der helt seriøst noget bedre end smagsprøver?
Må hellere komme i gang med at holde fri. God fredag til dig!
Den sidst måneds opgaveskrivning har været det tætteste, jeg har været på at have et fast arbejde. I gang kl 8 og sådan cirkus færdig kl 16. Og så nogle gange fri om aftenen. Heldigvis har det ikke lammet mig totalt, som jeg faktisk havde en temmelig realistisk forestilling om, at sådan noget i-rammer-fastlagt-arbejde ville gøre det. Måske er det håb.
Min seje skrivemakker Lise og jeg har produceret 47 siders tekst om danske unges risikotagning i forbindelse med deres rekreative rusmiddelbrug. Sådan. Det lyder rigtig flot, ikke? Det er det egentlig også – vi synes selv det er noget en kraftpræstation, at vi har strikket så meget sammen på så relativt kort tid. Det der bare ikke er så flot, er at vi har ti lange sider for meget….
Jeg grrrr-hader virkelig at slette ting, som jeg én gang har siddet og svedt over at få ned på papir. Mage til meningsløst slavearbejde, at sidde og skrive sin opgave dårligere, for lige at spare et par (eller 24.000) tegn hist og her. Særligt når de fleste professorer på psykologi ikke kan skrive en bog på under 300 sider. Rollemodeller? Not really. Nå. Såså AK, ingen grund til al den galde. Men det er altså det, jeg bruger tiden på lige nu. Wordcount. Wordcunt! Måske får i bare lov at få alle de ting, jeg må skære fra, fordi jeg ikke nænner at mine genistreger ikke skal se dagens lys. Shit, for et kedeligt blogindlæg det ville være….det må jeg nok heller forskåne jeg for after all.
Jeg glider tilbage til arbejdet, og skyder mig i tankerne 48 timer frem i tiden, hvor opgaven forhåbentlig ligger i 3 eksemplarer af små 36 sider på psykologis studiekontor, og jeg sover sover sover sover.
Jeg har tonsvis af ideer til ting og sager jeg gerne vil dele med Jer på bloggen her. I dag er jeg bare for træt til at gøre noget af det…
Jeg er ud af en familie af lutter A-mennesker. Vi kan somend godt sove længe, men at sove til kl. 9 eller mere er forbundet med en sort sky af dårlig samvittighed over for dagen der bare går og går og går, mens man ligger og chiller under dynen. I nogle år, hvor kæresten og jeg boede alene sammen, lod jeg mig influere (inficere?) af hans herlige B-menneskelighed og kom alt for sent i seng og stod alt for sent op. Da vi for et par år siden rykkede ind i rækkehuset sammen med lillesøsteren, kom også den dårlige samvittighed over post-9AM-snoozen snigende sammen med hende. Ikke at hun tvinger mig op, men det ligger bare i luften – indflydelsen fra barndomshjemmet personificeret i søsteren min, der 6 ud af 7 dage om ugen sidder nyvasket, velsoigneret og sund morgensmadsspisende på køkkenbænken når jeg kommer luskende op ad trappen. Det lugter af “kom så op og få noget ud af dagen” og det lugter så grimt, at jeg må smække dynen til side, kysse en ofte tungt sovende Cea godmorgen og stå op.
Det er jo fornuftigt og godt nok, bevares. Det er da lidt spild af liv at ligge der og sove. Absolut. Men nogle dage bør man bare tillade sig at sove længe, for man er jo intet værd, selvom man står op. Startede som sagt på fantastisk spændende nyt job i går, og skal afsted igen i dag, og burde unde mig selv en lang morgenlur (særligt fordi jeg har drømt om fornævnte nyt job hele natten og slet ikke føler jeg har sovet). Så her sidder jeg. Kigger ind i skærmen. Klokken er 9.45 og jeg tænker kun på, om det er for tidligt at tage en middagslur?
Forresten. Så vil jeg bare lige sige, at det der med at man kan sove, når man bliver gammel er noget bullshit! Jeg kender INGEN gamle mennesker der sover godt om natten! Jeg ved ikke om det er alt det livet har gjort ved dem, der holder dem vågne, men løgn er det. Falsk markedsføring. Garanteret noget man har skudt os unge i skoene fordi ældrebyrden tynger vores ungdomssløvssindsbefængte skuldre og vi skal holde os i gang og i gang og i gang.
Der burde være en lov
…om at man må så sove, så længe man vil, når man lige har fået nyt sengetøj på.
Alder AtTrives Babywish Bonderøven books Bryllup Bundgrænsen! Børn Børnehjem Derburdeværeenlov Drømme Etikette Familie Ferie Fest Filosofi i lommehøjde Fobi ForceMajeur får Glamour Havregrød Helbred Hindø Hverdagsliv Hår Jul Karma Kontaktannoncer Kopiluft Krumme Kvindekamp Kvinder kærlighed Læring mandag Mmmmm Mode motion Musik News Nostalgi Ommer parforhold procrastination Præstation Psykologi rynker Sager&Ting Samlersind Samvittighed Sandheden Scary Shit selvstrafferi Sjov Sjovt Ski Skrukhed Smukt Sommer Spice Girls Spiritualitet Surt opstød SvingeDingle Terapi Travlt Tro Uddannelse Valg2011 Vaner Vejr Vesterhavet Vestjylland vintage Weltschmertz ZzzZzzzZ
Hvis du vil vide hvad der sker på bloggen
Enter your email address to subscribe to this blog and receive notifications of new posts by email.
Join 12 other followers
Hvad jeg tror, jeg ved om kærlighed # 1: Om afhængighed
Kærlighed til en klassiker
August….èn, to tre, psykolog…
Fare for at blive talt på – hence te silence.
“Normal og sund arkitekttype med ipad, reklamebrille og totalt utroværdigt job – find mig på dating.dk!”
Vigtig viden – ligegyldig info?
Status fra specialepladsen #1
Straffen for at ignorere sin vasketøjskurv i tre uger….
Her læser jeg med:
Det knapt så unikke snefnug
STOF – tidsskrift for stofmisbrugsområdet
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Already have a WordPress.com account? Log in now.